66 HOSEBONDEKIE 



aconte tot autresi deit respondre a toutes choses ne mot 

 remue ne chaunge cum le prouost. Touz ceus ke tenent 

 en villenage de vn maner deiuent elire le prouost tiel pur 

 ke il voleyent respoundre kar si le seyngnur resseiue nul 

 damage par defaute de prouost & il 1 ne eit mie du sien 

 dont il le puisse rendre ke il paent pur luy le surplus ky il 

 ne purr a paer. 



Ebspons du semail. 



Toute la terre deit estre mesuree en chescun champ par 

 sey & chescune coture du champ nome par sun non e 

 chescun pre par sey & chescune pasture & chescun boys & 

 chescune launde & turberie & more & marreys ausi par sey 

 & tot par la perche de xvi peez & demy pur ceo ke horn 

 poet par resun la terre ke est mesuree par la verge de xvi 

 peez & demy semer en mouz de lius iiii acres de vn quarter 

 & en mouz de lius couent il vn quarter & demy a semer v 

 acres de furment & de segle & de feues & de poys & deus 

 acres de vn quarter de orge & de aueyngne mes pur ceo ke 

 les vnes terres volunt estre semez plus espes ke les autres 

 si deit horn en chescun maner mesurer i acre pur chescun 

 ble & ver de combien horn purra semer chescune manere 

 de ble sur vne acre mesuree & done poet estre certeyns toz 

 iors de vostre semail. E pur ceo ke horn seme le erge 2 en 

 le chaump de furment & les feues & les poys & les lentiles 

 & les aueyngnes si deit horn nomer chescune coture ke est 

 seme de orge entre le furment & chescune coture de autre 

 ble ke est seme entre les aueyngnes. E la ou les champs 

 sunt parti en ij le iuernage & le trames est tot seme en j 

 champ done deit il respoundre de chescune coture quele 

 coture est seme de vn ble & quele de autre. E si Had 

 inhom il deit ver quele coture il prent en le inhom & de 

 quel ble il seme chescune coture & tel semail deit il tailer 

 tot par luy & respondre tot par luy hors des autres blez. 



le prouost. 2 orge. 



